OpenLLM-France/wikimedia huggingface dataset:
# Flauta de tres forats

Una flauta de tres forats és una flauta recta, normalment amb embocadura de bisell, que només té tres forats per a produir les diferents notes, dos a la part anterior, que es tapen amb els dits anul·lar i mig, i un a la part posterior, que es tapa amb el polze, gairebé sempre de la mà esquerra. Normalment tenen un tub molt llarg en relació a una secció molt petita, cosa que facilita enormement la producció de sons harmònics. D'aquesta manera, regulant la pressió, tot i que les combinacions de forats tapats i destapats és molt reduïda, fàcilment pot tenir una extensió d'una octava i mitja. Habitualment el mateix instrumentista que toca aquesta flauta, amb la mà dreta toca un instrument de percussió que s'acostuma a portar penjat del braç esquerre. En molts casos aquest és un tambor; en altres, menys, són instruments d'altres tipus com el cas del tambor de bearn o chicoten, noms diversos que rep el mateix instrument, un saltiri percudit, emprat al Bearn i a les valls altes d'Osca.
Està documentada iconogràficament des de l'edat mitjana. Actualment, és un tipus d'instrument propi de la música tradicional i dels estils musicals que reinterpreten el folklore, i que està àmpliament difós arreu. En són exemples la flaüta d'Eivissa i Formentera, el txistu i la txirula del País Basc, el chiflo de les valls altes del Pirineu aragonès, la chifla lleonesa, la gaita hurdana i altres gaites d'Extremadura, Huelva i Salamanca, el pipe and tabor anglès, el galoubet de la Provença, la flauta de la comarca de la Maragatería (flauta maragata) o la Flauta rociera (gaita o pito rociero), propi de la Romeria del Rocío. El flabiol és un instrument semblant, que es toca amb una sola mà, però té cinc (o sis) forats o claus per a la digitació.
# Caroperla pacifica

Caroperla pacifica és una espècie d'insecte pertanyent a la família dels pèrlids i l'única del gènere Caroperla.

## Distribució geogràfica

Es troba al Japó.

## Referències

* ↑ uBio (anglès)
* ↑ Catalogue of Life (anglès)
* ↑ GBIF (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
# Les tres monedes

Les tres monedes (en llatí, Trinummus) és una comèdia del dramaturg romà Plaute basada en una obra de Filemó el Vell i escrita al voltant del 190 aC. El títol de l'original seria Thesaurus. Es tracta d'una fabulla palliata, en què els personatges i l'ambientació són grecs.

## Introducció

Aquesta és una de les obres de Plaute amb més intenció moralitzant. Els fets succeeixen en una carretera a prop d'Atenes, tal com la via sacra que conduïa a Eleusis.

## Personatges

* Luxúria i Inòpia: personatges només presents al pròleg, mare i filla. La mare explica per què ella i la filla són llegades al jove Lesbònic, el qual ha gastat tots els diners del pare només en el joc.
* Calicles: vell amic de Càrmides, a qui aquest havia deixat el fill i el seu tresor. Ajuda la filla de Càrmides a obtenir un dot per casar-se.
* Megarònides: vell amic de Caricles i veí de Càrmides, que suggereix a Calicles enganyar Sicofant i fingir ser Càrmides.
* Lisíteles: jove amic de Lesbònic, que s'ofereix a ajudar-lo, casant la germana sense dot.
* Lesbònic: el fill de Càrmides, que gasta tota la fortuna en el joc i ha de vendre la casa.
* Filtones: el pare de Lisíteles, que després d'haver refusat la idea del matrimoni decideix acceptar-lo i cedir la mà de la filla en família.
* Estàsim: l'esclau de Càrmides i Lesbònic, que assisteix al lament de quan descobreix allò que s'ha esdevingut.
* Càrmides: pare de Lesbònic i amic de Calicles, que ha hagut d'emprendre un viatge i ha deixat els diners i el fill a càrrec del seu amic Calicles, que compra la seva casa per no donar-la a un estranger.
* Sicofant: és el fals missatger, que ha de retirar els diners per al dot de la filla de Càrmides.

## Argument

Càrmides va de viatge i deixa les seves possessions i el seu fill en mans del seu amic Calicles. Li revela que té un tresor i que el doni a la seva filla com a dot. Lesbònic dilapida la fortuna paterna i ha de vendre la casa on s'amaga el tresor. Calicles la compra per no revelar on és el tresor. Lesbònic, el fill, vol casar la seva germana i no té dot; llavors, Calicles li fa creure que un criat del seu pare ha portat prou diners per al dot. Quan estan a punt de dur això a terme, apareix Càrmides, que pensa que Calicles l'ha enganyat per robar-li-ho tot. Finalment, s'aclareix l'afer i li dona les gràcies. Fan un matrimoni conjunt, la filla de Calicles amb Lesbònic i la filla de Càrmides amb l'amic de Calicles.

## Bibliografia

T. M. Plauto, Comedias, Iberia, Barcelona,1991.

## Enllaços externs

* Text llatí de Trinummus.
# Debconf (programari)

debconf és un programa que s'utilitza per a la realització de tasques de configuració de tot el sistema a sistemes operatius de tipus UNIX. Està desenvolupat principalment per a la distribució Debian GNU/Linux, i està integrat amb el sistema de gestió de paquets dpkg de Debian.
Quan els paquets estan sent instal·lats, debconf pregunta a l'usuari qüestions que determinen el contingut de tot el sistema de fitxers de configuració associats al paquet. Després de la instal·lació del paquet, és possible tornar enrere i canviar la configuració d'un paquet utilitzant el programa dpkg-reconfigure, o un altre programa com Synaptic.

## Enllaços externs

* Lloc web dels mantenidors (anglès)
# Assemblea Nacional del Quebec

L'Assemblea Nacional del Quebec és el nom de l'òrgan que exerceix el poder legislatiu a la província de Quebec (Canadà). Fins al 1968 era anomenada Assemblea Legislativa del Quebec. És l'única cambra legislativa del Quebec.
Compta amb 125 diputats que són elegits per escrutini uninominal majoritari per quatre anys.
L'Assemblea Nacional té per missió legislar en l'àmbit de les seves competències (conferides per la Constitució), controlar les accions de govern i administració i debatre assumptes d'interès públic. Des de l'abolició del Consell Legislatiu el 1968, ostenta tots els drets, privilegis i competències legislatives en el marc jurisdiccional de les províncies canadenques tal com es defineix a la Constitució del Canadà.
La Llei Assemblea Nacional i la Llei Electoral substitueixen les disposicions de la Constitució de 1867 que defineixen la constitució del poder legislatiu al Quebec.

## Enllaços externs

* Pàgina web oficial de l'Assemblea Nacional del Quebec (francès)
# Zaruar

Zaruar era un regne i una ciutat situada al nord de Síria, entre Iamkhad i Karkemish
Se'n parla cap a la meitat del segle XVII aC en la campanya que va començar Hattusilis I rei dels hitites contra Iamkhad i la seva capital Khalab. Un document titulat Tractat amb Talmissarruma d'Alep, diu que Hattusilis va posar fi a la sobirania de Iamkhad i Mursilis I va incorporar a Hatti el seu territori.

## Referències

* ↑ Bernabé, Alberto (ed.). Historia y leyes de los hititas: textos del Imperio Antiguo. Tres Cantos: Akal, 2000, p. 93. ISBN 8446011239.
# Sobreexplotació

La sobreexplotació és la recollida d'un recurs natural fins al punt dels rendiments decreixents. La sobreexplotació sostinguda pot conduir a la desaparició o la destrucció del recurs. El terme aplica per exemple a plantes medicinals, pastures, pesca, boscos, minerals, recursos energètics, aqüífers d'aigua i hidrologia en general.
En ecologia, la sobreexplotació és una de les cinc activitats principals que amenacen la biodiversitat global: les poblacions que es recullen a un ritme que és insostenible, donades les seves taxes naturals de mortalitat i de les capacitats per a la reproducció. Això pot donar lloc a l'extinció d'una població i fins i tot l'extinció d'espècies senceres. En biologia de la conservació, el context sol ser el de l'activitat econòmica humana que implica utilitzar recursos biològics o organismes en major nombre que les seves poblacions poden suportar.
En el context de la pesca, el terme sobrepesca pot utilitzar-se en lloc de la sobreexplotació, com el pasturatge excessiu en la gestió d'estocs, el terme en anglès: overlogging, en la gestió forestal. La sobreexplotació no és una activitat limitada als humans. Els depredadors i herbívors introduïts, per exemple, poden sobreexplotar la flora i fauna nativa.

## Referències

* ↑ Kenneth T. Frank, Brian Petrie, Jae S. Choi, William C. Leggett «Trophic Cascades in a Formerly Cod-Dominated Ecosystem». Science, 308, 5728, 2005, pàg. 1621–1623. DOI: 10.1126/science.1113075. PMID: 15947186.
* ↑ «Sobreexplotació». Gran Enciclopèdia Catalana. Barcelona: Grup Enciclopèdia Catalana.
* ↑ Wilcove, D. S.; Rothstein, D.; Dubow, J.; Phillips, A.; Losos, E. «Quantifying threats to imperiled species». BioScience, 48, 1998, pàg. 607–615.

## Bibliografia

* Cury, Philippe; Miserey, Yves. Una Mar sense peixos. Barcelona: Institut d'Estudis Catalans, Secció de Ciències Biològiques, 2012, p. 238. ISBN 9788499651040.
* FAO. Overcoming factors of unsustainability and overexploitation in fisheries (en anglès), 2005) (Fisheries report 782). ISBN 978-92-5-105449-9.
* «La pandèmia retarda tres setmanes el límit de sobreexplotació del planeta». VilaWeb, 22-08-2020.
# Felip Teixidor i Benach

Felip Teixidor i Benach (Vilanova i la Geltrú, 31 de juliol de 1895 – Cuernavaca, 30 de maig de 1980) fou un publicista i bibliòfil mexicà d'origen català.

## Primers anys

Pertanyia a una família benestant d'orígens xuetes mallorquins. El seu avi Josep A. Benach Barceló, havia estat alcalde de Vilanova (1879-1881), diputat provincial i membre del cercle personal de Víctor Balaguer.
Va fer els primers estudis al Col·legi Francès de Barcelona, i el 1911 va treballar per a l'editorial Garnier com a traductor al francès d'autors espanyols. El 1912 es va quedar orfe i va marxar sol a viure a París, con contactà amb la bohèmia artística catalana. Freqüentà l'Acadèmia d'Estrangers, on conegué el pintor Diego Rivera, qui li despertà l'interès per Mèxic.
En esclatar la Primera Guerra Mundial va abandonar París i retornà a Catalunya. A partir de 1915 visqué entre Barcelona i Vilanova, on es va fer amic dels pintors vilanovins Rafael Sala Marco, Enric C. Ricart i Josep Francesc Ràfols i Fontanals, col·laborant a la revista Themis.

## Establiment a Mèxic

L'octubre de 1918 marxà a Amèrica amb el seu amic el pintor Rafael Sala Marco, i mentre que aquest anava a Nova York, Felip Teixidor s'establí a Mèxic el 1919, on començà donant classes d'història en una escola secundària i adquirint llibres de vell a l'antiga burgesia per vendre'ls a l'antiga llibreria Porrúa, de la que en fou assessor.
Simultàniament gràcies a la seva amistat amb Genaro Estrada, secretari d'educació pública, col·laborà amb l'obra cultural del Govern sortit de la revolució mexicana. Després treballà a la Secretaría de Relaciones Exteriores, on va formar part de l'equip del ministre José Vasconcelos. El 1927, a la mort del seu amic Ramon Sala es casà amb la seva vídua, Monna Alfau. El 1928 adquirí la nacionalitat mexicana.
Després passà a la Secretaría de Hacienda y Crédito Público, i entre 1935 i 1939 fou secretari del director general de Petróleos Mexicanos (Pemex), on s'ocupà de mantenir operatives les companyies petrolieres expropiades pel president Lázaro Cárdenas del Río. Aprofità el seu càrrec i influències per a ajudar els exiliats republicans catalans i col·laborà amb la Comunitat Catalana de Mèxic.
El 1947 va deixar els seus càrrecs a l'administració per treballar com a assessor de l'Editorial Porrúa, treballant per a la recuperació de la bibliografia mexicana. Va coordinar l'edició del Diccionario Porrúa de Historia, Geografía y biografía de México (1964) i la col·lecció Sepan cuantos.... El 1955 va fer alguns viatges a Vilanova amb la seva esposa.
El 1980 fou designat membre de l'Academia Mexicana de la Lengua, però va morir abans de prendre possessió del càrrec.

## Referències

* 1 2 3 4 Felip Teixidor, un testimoni autobiogràfic, ressenya del llibre al web de Diari de Vilanova
* ↑ El que em va dir Felipe Teixidor, home de llibres (1895-1980) Arxivat 2014-10-06 a Wayback Machine., ressenya del llibre al web de Serra d'Or
* ↑ Riera i Llorca, Vicenç. Els exiliats catalans a Mèxic. Barcelona: Editorial Curial, 1994, p. 326.
* ↑ Felip Teixidor, el catalán que ayudó a Cárdenas con Pemex a Notícias MexCat
# Caronia

Caronia (sicilià Carunìa) és un municipi italià, dins de la ciutat metropolitana de Messina. L'any 2006 tenia 3.539 habitants. Limita amb els municipis d'Acquedolci, Capizzi, Cesarò, Mistretta, San Fratello, Santo Stefano di Camastra i Sant'Agata di Militello.

## Administració

Llista d'alcaldes :
| Període | Identitat | Partit |
| 2006- | Giuseppe Collura | Llista cívica |

## Galeria d'imatges

* Vista panoràmica
* El castell
* L'església mare del 1685, dedicada a San Nicolò Vescovo.
* Església de San Francesco.

## Vegeu també

* Calacte
# Leucària

Leucària (en grec Λευκαρία), és un personatge de la mitologia romana, esposa del rei Ital i mare d'Ausoni, l'heroi epònim d'Ausònia (que era l'antic nom d'Itàlia).
O també se la considera mare de Romus, epònim de Roma segons algunes tradicions. Seria filla del rei Latinus i s'hauria casat amb Eneas, i aquí se la confondria amb Lavínia.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 320. ISBN 9788496061972.
# Debby Ryan

Deborah Ann "Debby" Ryan (Huntsville, Alabama, 13 de maig de 1993) és una cantant i actriu estatunidenca.
Començà la seva filmografia el 2007 fent papers d'extra en Barney, després la van contractar per a treballar en The Longshots com Edith. En l'any 2008 Debby va ser contractada, per a interpretar el paper de Bailey Pickett en la nova sèrie original de Disney Channel "Zack i Cody Bessons a bord" The Suite Life on Deck. Protagonitzada per "Dylan i Cole Sprouse" reemplaçant a Ashley Tisdale, el personatge de Debby es converteix en la companya de cabina de "London Tipton" al llarg de tota la travessa del creuer S.S Tipton al voltant del món. Ella àdhuc no s'ha adonat que Cody (Cole Sprouse) està enamorat d'ella. Va actuar en la sèrie de Disney "Jessie"

## Enllaços externs

* Debby Ryan - Lloc web oficial (anglès)
* Fansdryan
# Zarza de Granadilla

Zarza de Granadilla és un municipi de la província de Càceres, a la comunitat autònoma d'Extremadura (Espanya).
# Corts de Montblanc (1414)

Les Corts Catalanes varen ser convocades pel rei Ferran I a Montblanc el 1414. Era President de la Generalitat Marc de Vilalba.
En aquestes corts, el rei rebé les crítiques dels diputats contra el nomenament de castellans per als càrrecs de la Generalitat i com a conseqüència es creà la Junta de Molins de Rei el 1418, encapçalada pel conseller de Barcelona Ramon Desplà i el comte Roger Bernat I de Pallars Sobirà, per a fer front als moviments castellanitzants, eliminats en les corts de Barcelona de 1421. Els diputats es queixaren també de les irregularitats en l'administració de justícia reial i de la creació d'imposicions arbitràries.
Aquesta edició de corts es tancà precipitadament, i no s'elegiren nous diputats, ja que estava en vigor el nou sistema d'elecció per triennis acordat a les Corts de Barcelona (1413).

## Referències

* ↑ Sobrequés i Vidal, Santiago. El compromś Casp i la noblesa catalana. 2a ed.. Curial, 1973, p. 96.
* ↑ Vicens Vives, Jaime. Els Trastàmares: el segle xv. Editorial Vicens-Vives, 1961, p. 114.

## Bibliografia

* Història de la Generalitat de Catalunya i els seus Presidents. Barcelona: Enciclopèdia Catalana, 2003. ISBN 84-412-0884-0
# Francisco Javier Vila Errandonea

Francisco Javier "Patxi" Vila Errandonea (Bera, Navarra, 11 d'octubre de 1975) és un ciclista navarrès que fou professional entre 2001 i el 2012.
El març 2008 va donar positiu per testosterona en un control antidopatge durant la disputa del Tour de Romandia El corredor fou sancionat durant 18 mesos, i va tornar a córrer amb l'equip De Rosa-Ceramica Flaminia. El 2012 es va retirar.

## Palmarès

* 2000
** 1r a la Volta a Palència i vencedor d'una etapa
** 1r a la Volta a Zamora
* 2006
** 2n a la París-Niça i vencedor d'una etapa

### Resultats al Tour de França

* 2006. 22è de la classificació general
* 2007. 29è de la classificació general

### Resultats al Giro d'Itàlia

* 2003. 44è de la classificació general
* 2004. 22è de la classificació general
* 2005. 22è de la classificació general
* 2006. 10è de la classificació general
* 2007. 15è de la classificació general

### Resultats a la Volta a Espanya

* 2003. 52è de la classificació general
* 2005. Abandona (13a etapa)

## Referències

* ↑ «Posible positivo de Patxi Vila por testosterona». Mundo Deportivo, 06-05-2008. [Consulta: 13 setembre 2014].
* ↑ «Patxi Vila podrá competir a partir del próximo 5 de noviembre, tras su sanción de 18 meses por dopaje». europapress.es, 22-10-2010. [Consulta: 13 setembre 2014].
* ↑ «Patxi Vila pone punto y final a su carrera». elpeloton.net, 09-10-2012. [Consulta: 13 setembre 2014].

## Enllaços externs

* Fitxa a sitiodeciclismo.net
* Palmarès a cyclebase.nl
* Palmarès a museociclismo.it
# Ruby (Carolina del Sud)

Ruby és una població dels Estats Units a l'estat de Carolina del Sud. Segons el cens del 2000 tenia 348 habitants.

## Demografia

Segons el cens del 2000, Ruby tenia 348 habitants, 157 habitatges i 108 famílies. La densitat de població era de 43,2 habitants/km².
Dels 157 habitatges en un 26,8% hi vivien nens de menys de 18 anys, en un 56,1% hi vivien parelles casades, en un 7,6% dones solteres, i en un 30,6% no eren unitats familiars. En el 28,7% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,7.
Per edats la població es repartia de la següent manera: un 20,1% tenia menys de 18 anys, un 8% entre 18 i 24, un 29,3% entre 25 i 44, un 21,6% de 45 a 60 i un 21% 65 anys o més.
L'edat mediana era de 40 anys. Per cada 100 dones de 18 o més anys hi havia 90,4 homes.
La renda mediana per habitatge era de 35.313 $ i la renda mediana per família de 43.636 $. Els homes tenien una renda mediana de 23.750 $ mentre que les dones 16.932 $. La renda per capita de la població era de 16.441 $. Entorn del 3,1% de les famílies i el 8,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ruby». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Ruby». American Fact Finder. Oficina del Cens dels Estats Units, 12-01-2010.
Viccionari
# Link aggregation

En la creació de xarxes informàtiques, el terme agregació d'enllaços o link aggregation (IEEE 802.3a), s'aplica a diversos mètodes per combinar (agregar) diverses connexions de xarxa en paral·lel per tal d'augmentar el rendiment més enllà del que es podria mantenir una única connexió i proporcionar redundància en el cas que un dels enllaços fracassi. Un grup d'agregació de vincle (LAG) combina conjuntament diversos ports físics per fer una única ruta d'accés d'ample de banda alta, per tal d'implementar el repartiment de càrrega de trànsit entre els ports membres del grup i millorar la fiabilitat de la connexió.

## Descripció

L'agregació d'enllaços tracta dos problemes amb les connexions Ethernet : limitacions d'ample de banda i manca de resiliència.
Pel que fa al primer factor: els requisits d'ample de banda no segueixen una escala lineal. L'ample de banda Ethernet històricament ha augmentat 10 vegades per cada generació: 10 megabits /s, 100 Mbit /s, 1000 Mbit /s, 10.000 Mbit /s. Si un va comencen a mirar els sostres de l'ample de banda, l'única opció era passar a la propera generació que podria tenir un cost prohibitiu. Una solució alternativa, introduïda per molts dels fabricants de xarxes a principis dels anys noranta, consisteix a combinar dos enllaços físics d'Ethernet en un enllaç lògic a través de l'enllaç de canals. La majoria d'aquestes solucions requereixen la configuració manual i equips idèntics a banda i banda de l'agregació.
La majoria de les implementacions compleixen la clàusula 43 de la norma IEEE 802.3, anomenada col·loquialment "802.3ad", IEEE 802.1aq. Una limitació d'agregació d'enllaços és que tots els ports del grup han de residir al mateix switch lògic. Les tecnologies com SMLT de Nortel, DSMLT i RSMLT, així com Cisco StackWise i Juniper Virtual Chassis eliminen aquesta limitació, permetent la divisió dels ports en dos switchs físics separats, de fet, en aquest cas ambdós switchs es converteixen en un únic switch lògic.

## Referències

* ↑ «IEEE 802.3ad Link Bundling». Cisco Systems, 27-02-2007. Arxivat de l'original el 2012-04-19. [Consulta: 15 març 2012].
* ↑ resiliència a Optimot
* ↑ «IEEE 802 Trunking Tutorial», 11-11-1997. Arxivat de l'original el 2013-12-07. [Consulta: 13 agost 2013].
* ↑ Guijarro, Manuel; Ruben Gaspar; etal «Experience and Lessons learnt from running High Availability Databases on Network Attached Storage» (PDF). Journal of Physics: Conference Series. IOP Publishing, 119, 4, 2008, pàg. 042015. Arxivat de l'original el 2020-10-07. DOI: 10.1088/1742-6596/119/4/042015 [Consulta: 17 agost 2009]. «Network bonding (also known as port trunking) consists of aggregating multiple network interfaces into a single logical bonded interface that correspond to a single IP address.»

## Vegeu també

* IEEE 802.1aq
* Spanning Tree Protocol

## Enllaços externs

* IEEE P802.3ad Link Aggregation Task Force
* Mikrotik link Aggregation / Bonding Guide
* Configuring a Shared Ethernet Adapter (SEA) - IBM
* Managing VLANs on mission-critical shared Ethernet adapters - IBM
* Network overview by Rami Rosen
# Chhota

«Chhota» té aquests significats:
* Chota Nagpur, antiga divisió britànica a Bengala.
* Altiplà de Chota Nagpur, altiplà a Jharkhand, Índia.
* Estats de Chota Nagpur, estats tributaris protegits pels britànics a l'oest de Chota Nagpur.
* Chhota, nom alternatiu del riu Petit Ranjit.
# State Fair

«State Fair» té aquests significats:
Hi ha dues pel·lícules amb el mateix títol:
* State Fair (pel·lícula de 1933), de Henry King
* State Fair (pel·lícula de 1945), de Walter Lang
* State Fair (pel·lícula de 1962), de José Ferrer